धृतराष्ट्र ने युधिष्ठिर से कहा- ‘हे अजातशत्राु! तुम्हारा कल्याण हो। आनन्द से रहो। तुम अपना सब धन लेकर लौट जाओ और अपने राज्य का पालन करो। युधिष्ठिर तुम बुद्धि और क्षमा का मेल हो। तुम क्षमा करो। अतः तुम धृतराष्ट्र और माता गान्धारी की ओर देखकर दुर्योधन का दुव्र्यवहार भूल जाओ। मैंने पहले तो जुए का निषेध ही किया था। तुम्हारे जैसा शासक और विदुर-जैसा मंत्री पाकर कुरूवंश धन्य हो गया है। तुम में धर्म है, अर्जुन में धीरता है, भीमसेन में पराक्रम है और नकुल व सहदेव में विशुद्ध गुरू-सेवा भाव है। धर्मराज! तुम्हारा कल्याण हो। अब तुम खाण्डवप्रस्थ जाओ।’